Volkkarin uusi katumaasturi T-Roc on halvempi kuin samantehoinen Golf
Teslan superlatauskin tuntuu mopolta tämän rinnalla - Eurooppaan uusia hirmulatureita
Mainos Gasum: Tiedätkö, kuinka pitkälle kaasuauto kulkee biojäteämpärillisellä? Testaa tietämyksesi!
Itsestään ajava auto ajoi kolarin ensimmäisenä toimintapäivänään Las Vegasissa
Keskituloinen maistissa rattiin: näin paljon kiinnijääminen maksaa
Kolhiko joku sinunkin autoasi: 90 prosenttia kolhijoista livistää paikalta ilmoittamatta
Hyppäisitkö ruotsalaisen sähkömunan kyytiin? Sympaattinen autouutuus
Autot liian tehokkaita arkikäyttöön - Tesla päivittää malleihinsa erityisen chill-ajotilan
Keskiviikko 11.10.2017 klo 17.23 (päivitetty 13.10.2017 klo 14.16)
Testasimme uuden Ässä-Mersun tehokasta Multibeam Led -valopatteria pimeällä maalaistiellä. Yllätysbonuksena valoissa on Ultra Range -toiminto.
Mercedeksen Multibeam Led -ajovalot leikkaavat pimeää terävästi ja kirkkaasti
Valojen erikoispiirteenä on normaaleja kaukovaloja pidempi Ultra Range-toiminto, joka yltää 650 metrin päähän.
Multibeam -valoja ei tarvitse vaihtaa lyhyille tai pitkille. Led-valokuvion ansiosta valot eivät koskaan häikäise vastaantulijaa.
Uudistuneen S-sarjalaisen ajovalot leikkaavat pimeää syksyistä Paippisten maalaismaisemaa veitsenterävinä.
Kun valokiila kohtaa vastaantulevan ajovalot tai edessä ajavan takavalot, niin valokiilan muoto muuttuu U:n muotoiseksi. Tien reunat valaistaan, edellä menijää ei.
Ultrapitkät kurottavat kauas suoran päähän asti. (PENTTI J. RÖNKKÖ)
Mittaripaneelin sininen valo kuitenkin näyttää, että pitkillä ajetaan.
Hetkeä aiemmin olin jo todistanut, että auton ajovalot toimivat älykkäästi myös moottoritiellä, vaikka sielläkin ajetaan pitkillä koko ajan.
Ajovalojen valokuviota vastakkaiseen suuntaan ajavien suuntaa varjostetaan, joten siellä ajavat eivät häikäisty, mutta omalla ajokaistalla on maksimaalinen valoteho.
Mercedeksen ihmevalot päihittävät kuutamon. (PENTTI J. RÖNKKÖ)
Multibeam Led -ajovaloissa on 84 lediyksikköä molemmilla puolilla. (PENTTI J. RÖNKKÖ)
Mittaritaulun pieni A-merkintä valosymbolin yhteydessä kertoo, että valot toimivat täysin automaattisesti. (PENTTI J. RÖNKKÖ)
Katuvaloihin tultaessa valo vaihtuu automaattisesti lyhyille. Lyhyiden valojen kiila venyy omalla ajokaistalla pidemmälle kuin vastaantulijoiden kaistalla.
Ja kun Mercedes sukeltaa taas pimeyteen, niin valokiila pitenee ja lävähtää valaisemaan metsän reunoja molemmin puolin tietä.
Noin 8 sekunnin kuluttua, jos nopeus on yli 40 km/h, kaukovalojen eli pitkien valojen läpi kairautuu vielä pidempi valonuoli, joka tavoittelee tietä aina 650 metrin päähän.
Vielä 650 metrin päässä valoteho pysyy yhdessä luksissa, mikä riittää valaisemaan esimerkiksi jalankulkijan heijastimen.
Lyhyet, pitkät ja Ultra Range -superpitkät kaukovalot sekä adaptiivinen kaukovaloavustin Plus muodostavat Mercedeksen Multibeam LED-nimeä kantavan valojärjestelmän. Ne ovat led-ajovalot, joissa on 84 eikseen säädettävää lediä molemmilla puolilla.
Järjestelmä hyödyntää toiminnassaan sekä auton kameroita että navigointijärjestelmää. Niinpä se muokkaa valoaan esimerkiksi kaarteen mukaiseksi ja ennakoi liikenneympyrät ja risteykset ja muuttaa valokuvioitaan ja tehojaan tilanteeseen sopivaksi.